David Woetmann stod ved en skillevej. Han var blevet skilt og skulle ud og søge ny bolig.

Mariagerfjord stod egentlig ikke øverst på ønskesedlen, men men da Mariagerfjord kommune lokkede med en såkaldt VIP-tur for mulige tilflyttere, tog David Woetmann med. Han blev positivt overrasket.

- Man kan få en beliggenhed til ingen penge simpelthen. Også kan man få en adgang til en natur, som man ikke kan få i Århus.

Smukt sted

David Woetmann byttede derfor Aabyhøj i Århus ud med et hus ud til Mariagerfjord på 158 kvadratmeter. Det gav han 1,37 millioner kroner for, og efter en totalrenovering føler han, at han har fået sin drømmebolig for omkring to millioner kroner i alt.